CELEX: E2012C0438
Language: bg
Date: 2012-11-28 00:00:00
Title: Решение на Надзорния орган на ЕАСТ № 438/12/COL от 28 ноември 2012 година за осемдесет и шесто изменение на процесуалните и материалноправните норми за държавните помощи

11.7.2013   
            
            
               BG
            
            
               Официален вестник на Европейския съюз
            
            
               L 190/91
            
         
      РЕШЕНИЕ НА НАДЗОРНИЯ ОРГАН НА ЕАСТ
   № 438/12/COL
   от 28 ноември 2012 година
   за осемдесет и шесто изменение на процесуалните и материалноправните норми за държавните помощи
   НАДЗОРНИЯТ ОРГАН НА ЕАСТ,
   КАТО ВЗЕ предвид Споразумението за Европейското икономическо пространство (1), и по-специално членове 61—63 и протокол 26 към него,
   КАТО ВЗЕ предвид Споразумението между държавите от ЕАСТ за създаване на Надзорен орган и Съд (2), и по-специално член 5, параграф 2, буква б) и член 24,
   като има предвид, че:
   главата за държавните помощи за оздравяване и преструктуриране на предприятия в затруднение от насоките на ЕАСТ за държавните помощи (3) изтича на 30 ноември 2012 г., (4)
   
   Тази глава съответства на ръководните насоки на Общността за държавните помощи за оздравяване и преструктуриране на предприятия в затруднение (5), които изтекоха на 9 октомври 2012 г., (6),
   На 28 септември 2012 г. Европейската комисия прие Съобщение относно удължаване на прилагането на насоките на Общността от 1 октомври 2004 г. за държавните помощи за оздравяване и преструктуриране на предприятия в затруднение, докато не бъдат заменени от нови правила, (7)
   
   Действието на настоящата глава за държавните помощи за оздравяване и преструктуриране на предприятия в затруднение, която изтича на 30 ноември 2012 г., трябва следователно да бъде удължено с цел да се осигури еднакво прилагане на правилата за държавните помощи в цялото Европейско икономическо пространство,
   Европейската комисия и държавите от ЕАСТ бяха консултирани,
   ПРИЕ НАСТОЯЩОТО РЕШЕНИЕ:
   Член 1
   Валидността на главата за държавните помощи в Насоките на Надзорния орган на ЕАСТ за държавните помощи за оздравяване и преструктуриране на предприятия в затруднение се удължава, докато не бъде заменена с нови правила.
   Член 2
   Само текстът на английски език е автентичен.
   
      Съставено в Брюксел на 28 ноември 2012 година.
      
         
            За Надзорния орган на ЕАСТ
         
         Oda Helen SLETNES
         
         
            Председател
         
         Sverrir Haukur GUNNLAUGSSON
         
         
            Член на колегията
         
      
   
   
      (1)  „Споразумението за ЕИП“.
   
      (2)  „Споразумението за надзор и съд“.
   
      (3)  ОВ L 97, 15.4.2005 г., стр. 41 и притурка за ЕИП № 18, 15.4.2005 г., стр. 1.
   
      (4)  Вж. точка 90, удължена с Решение № 433/09/COL на Надзорния орган на ЕАСТ от 30.10.2009 г. за изменение за седемдесет и трети път на процесуалните и материалноправните норми в областта на държавните помощи. ОВ L 48, 25.2.2010 г., стр. 27 и притурка за ЕИП № 9, 25.2.2010 г., стр. 12.
   
      (5)  ОВ C 244 – 1.10.2004 г., стр. 2 – 17.
   
      (6)  Вж. параграф 102, удължен със Съобщение на Европейската комисия относно продължаване на Насоките на Общността за държавните помощи за оздравяване и преструктуриране на предприятия в затруднение (ОВ С 156, 9.7.2009 г., стр. 3.
   
      (7)  ОВ C 296, 2.10.2012 г., стр. 3.